નવી દિલ્હીઃ મંગળવારે શેર બજારમાં ચડાવ-ઉતાર ભર્યો માહોલ રહ્યો. માર્કેટ ડાઉન થઈને ખૂલ્યું હતું ત્યારબાદ સારી રિકવરી થઈ ફરી ડાઉન થઈને બંધ થયું. શરૂઆતી ઝટકા બાદ શેરબજારે સારી તેજી બનાવી પરંતુ અંતિમ કલાકોમાં સેન્સેક્સ ફરી 200 પોઇન્ટ ડાઉન થયો. આજે કારોબારમાં નિફ્ટીએ 10,478.6 સ્તરને ક્રોસ કર્યું તો સેન્સેક્સે દિવસના ઉચ્ચતમ સ્તર 34,077.32 ટચ કર્યું. અંતમાં સેન્સેક્સ 61 અંક એટલે કે 0.2 ટકાના ઘટાડા સાથે 33,857ના સ્તર પર બંધ થયો. નિફ્ટી 5.5 અંક વધીને 10,426.9 સ્તરે બંધ થઈ.